|  |  |  |
| --- | --- | --- |
|  |  | **“ТАСДИҚЛАЙМАН”**  **Ўзбекистон Республикаси Мактабгача таълим  вазирининг ўринбосари  \_\_\_\_\_\_\_\_\_\_\_\_\_\_\_\_\_ Н.Муслитдинов**  **2021 йил “\_\_\_\_\_” \_\_\_\_\_\_\_\_\_\_** |
|  |  |  |

**НОДАВЛАТ МАКТАБГАЧА ТАЪЛИМ ТАШКИЛОТЛАРИ ФАОЛИЯТИНИ БОШҚАРИШ БЎЙИЧА АХБОРОТ ТИЗИМИНИ ИШЛАБ ЧИҚИШГА ҚЎЙИЛАДИГАН**

**ТЕХНИК ТАЛАБЛАР**

**Тошкент – 2021**

МУНДАРИЖА:

[1. Умумий маълумотлар 3](#_Toc90392147)

[1.1. Тизимнинг тўлиқ номи ва унинг шартли белгиланиши 3](#_Toc90392148)

[1.2. Тизимни ишлаб чиқиш учун асос 3](#_Toc90392149)

[2. Тизимнинг вазифаси ва яратиш (ривожлантириш) мақсадлари 4](#_Toc90392150)

[3. Тизимнинг таркибий қисмлари (модуллари) 5](#_Toc90392151)

[3.1. Фойдали ахборотлар портали 5](#_Toc90392152)

[3.2. Электрон шаклда ариза бериш 5](#_Toc90392153)

[3.3. Аризаларни кўриб чиқиш 5](#_Toc90392154)

[3.4. Нодавлат мактабгача таълим ташкилоти ходимлари ва тарбияланувчиларининг ҳисобини юритиш 6](#_Toc90392155)

[3.5. Нодавлат мактабгача таълим ташкилоти тарбияланувчиларининг давоматини юртиши 6](#_Toc90392156)

[3.6. Шартномаларини электрон расмйлаштириш ҳамда моддий-техник таъминотини ҳисобини юритиш 7](#_Toc90392157)

[3.7. Нодавлат мактабгача таълим ташкилотига ажратилган маблағларни мониторингини юритиш 7](#_Toc90392158)

[4. Давлат органлари билан ҳамкорлик 8](#_Toc90392159)

[5. Тизимга қўйиладиган талаблар 9](#_Toc90392160)

[6. Танловда иштирок этувчи корхоналарга қўйиладиган талаблар 10](#_Toc90392161)

# Умумий маълумотлар

## Тизимнинг тўлиқ номи ва унинг шартли белгиланиши

Тизимнинг тўлиқ номи: Нодавлат мактабгача таълим ташкилотлари фаолиятини бошқариш тизими.

Тизимнинг шартли белгиланиши: “ОНMTT” ахборот тизими.

## Тизимни ишлаб чиқиш учун асос

- Ўзбекистон Республикасининг «Ахборотлаштириш тўғрисида»ги Қонуни   
(2003 йил 11 декабрдаги № 560-II-сонли);

- Ўзбекистон Республикасининг «Электрон рақамли имзо тўғрисида»ги Қонуни (2003 йил 11 декабрдаги № 562-II-сонли);

- Ўзбекистон Республикасининг «Электрон ҳужжат айланиши тўғрисида»ги Қонуни (2004 йил 29 апрелдаги № 611-II-сонли);

- Ўзбекистон Республикасининг «Электрон тижорат тўғрисида»ги Қонуни   
(2004 йил 29 апрелдаги № 613-II-сонли);

- Ўзбекистон Республикасининг «Электрон тўловлар тўғрисида»ги Қонуни   
(2005 йил 16 декабрдаги № ЎРҚ-13-сонли);

- Ўзбекистон Республикасининг «Давлат ҳокимияти ва бошқарув органлари фаолиятининг очиқлиги тўғрисида»ги Қонуни (2014 йил 5 майдаги № 369 сонли);

- Ўзбекистон Республикасининг «Оилавий тадбиркорлик тўғрисида»ги Қонуни   
(2012 йил 26 апрелдаги № ЎРҚ-327-сонли);

- Ўзбекистон Республикасининг «Электрон Ҳукумат тўғрисида»ги Қонуни   
(2015 йил 09 декабрдаги № ЎРҚ-395-сонли);

- Ўзбекистон Республикаси Президентининг 2018 йил 5 апрелдаги «Мактабгача таълим тизимини янада рағбатлантириш ва ривожлантириш чора-тадбирлари тўғрисида»ги ПҚ-3651-сонли Қарори;

- Ўзбекистон Республикаси Вазирлар Маҳкамасининг 2018 йил 30 июлдаги «Нодавлат мактабгача таълим ташкилотлари ҳамда Нодавлат мактабгача таълим ташкилотлари фаолияти бўйича рухсатнома бериш тартиби тўғрисида низомларни тасдиқлаш ҳақида» ги 595-сонли Қарори

- Ўзбекистон Республикаси Вазирлар Маҳкамасининг 2018 йил 19 майдаги «Мактабгача таълим соҳасида давлат-хусусий шерикчилик муносабатларини янада рағбатлантириш чора-тадбирлари тўғрисида» ги 378-сонли Қарори

Ахборот тизимини ишлаб чиқишда Ўзбекистон Республикасининг амалдаги бошқа қонун ва қонуности ҳужжатларига ҳам асосланилиши мумкин.

# Тизимнинг вазифаси ва яратиш (ривожлантириш) мақсадлари

Ахборот тизими давлат-зхусусий шериклик лойиҳаси доирасида ташкил этиладиган Нодавлат мактабгача таълим ташкилотлари фаолиятини ривожлантириш ҳамда молиявий қўллаб-қувватлаш жараёнини рақамлаштиради.

Тизимни яратиш ва жорий қилишдан асосий мақсадлар:

- Нодавлат мактабгача таълим ташкилотлари фаолиятини ташкил этиш учун аризаларини ахборот тизими орқали электрон қабул қилиш имкониятини яратиш;

- Мурожаатга Санитария-эпидемиология назоратига мавжуд бинолар ва хоналарнинг гигиена қоидалари, нормалари ва нормативларига мослиги ҳақидаги ҳамда Ёнғин хавфсизлиги органига мавжуд бинолар ва хоналарнинг ёнғин хавфсизлиги талабларига мослиги тўғрисидаги хулосаларни онлайн тарзда бериши имконини яратиш.

- Давлат-хусусий шериклик тўғрисида тузилган битимларнинг ягона реестрини юритиш;

- Нодавлат мактабгача таълим ташкилотининг педагоглари ва бошқа ходимлари билан меҳнат шартномалари электрон расмийлаштириш имконини яратиш;

- Нодавлат мактабгача таълим ташкилотига болаларни қабул қилиш ва муассасадан чиқариш имконини яратиш;

- Нодавлат мактабгача таълим ташкилоти билан ота-оналар ўртасидаги ўзаро муносабатлар яъни шартномаларни электрон расмийлаштириш;

- Ота-оналар билан тузилган шартномага асосан болаларнинг ушбу ташкилотда бўлиш вақтини, таълим-тарбия жараёнини асофадан кузатиб бориш имконини яратиш;

- Нодавлат мактабгача таълим ташкилоти тарбияланувчисини электрон давомидани юритиш;

- Нодавлат таълим ташкилоти билан тузилган шартномага мувофиқ ота-оналар бадалини ўз вақтида тўлаш тизимини яратиш;

- Нодавлат мактабгача таълим ташкилоти томонидан ҳар чоракда фаолияти тўғрисидаги тақдим қилинадиган ҳисоботларни шакллантириш имконини яратиш;

- Нодавлат мактабгача таълим ташкилотлари иш унумдорлиги ва ахборот билан таъминланганлик даражасини тубдан яхшилаш, ахборот тизимидан фойдаланган ҳолда иш юритишдаги вақти ва сарф-харажатларни қисқартиришдан иборат.

# Тизимнинг таркибий қисмлари (модуллари)

## Фойдали ахборотлар портали

Нодавлат мактабгача таълим ташкилотлари таълим фаолиятини қўллаб-қувватлаш бўйича амалга оширилаётган чора-тадбирлар ва яратилаётган имкониятларни ёритиб бориш.

Хусусан,

* янгиликлар;
* тартибга солувчи меъёрий-ҳуқуқий ҳужжатлар;
* илғор педагогик ва муаллифлик дастурлари, методик қўлланмалар ва дидактик материаллар;
* тавсиявий кўрсатмалар;
* фойдали маслаҳатлар;
* сўровномалар;
* видео йўриқномалар;
* статистик кўрсаткичлардан фойдаланиш имкониятини яратиш.

## Электрон шаклда ариза бериш

Нодавлат мактабгача таълим ташкилоти шаклидаги давлат-хусусий шериклик лойиҳасини амалга ошириш учун хусусий шерик (якка тартибдаги тадбиркор шаклида) давлат шеригига ариза билан мурожаат қилади. Бунда,

* гувоҳномасини автоматик аниқлаш;
* ариза берувчининг телефон рақамини SMS код билан тасдиқлатиб олиш;
* аризани электрон ҳужжат шаклида тайёрлаш ва имзолаш.

## Аризаларни кўриб чиқиш

Нодавлат мактабгача таълим ташкилоти фаолиятини ташкил этиш бўйича аризаларни белгиланган муддатда кўриб чиқиш жараёнида иштирок этадиган давлат идоралари масъул ходимларининг иш унумдорлиги ошириш ҳамда тизимидан фойдаланган ҳолда иш юритишдаги вақти ва сарф-харажатларни қисқартиришда қуйидаги имкониятларни яратиш талаб этилади.

Жумладан,

* аризаларни рўйхатини шакллантириш;
* аризани кўриб чиқиш муддатларини автоматик белгилаш;
* Нодавлат мактабгача таълим ташкилоти ташкил этилиши режалаштирилаётган уйда болаларнинг соғлом ўсиши ва тарбия олишлари учун зарур шарт-шароитлар бўлиши, бино ва иншоотлар ёнғин хавфсизлиги ҳамда санитария-эпидемиология хизматининг санитария қоидалари, нормалари ва гигиена нормативларига мос бўлишини ўрганиш;
* ёнғин назорати органларининг мавжуд бинолар ва хоналарнинг ёнғин хавфсизлиги талабларига мослиги ҳақидаги хулосаси ва санитария-эпидемиология назоратининг мавжуд бинолар ва хоналарнинг гигиена қоидалари, нормалари ва нормативларига мослиги ҳақидаги хулосаларини электрон ҳужжат шаклида тайёрлаш;
* Нодавлат мактабгача таълим ташкилотида тарбиявий-таълим фаолиятини олиб борадиган педагогика ходими олий ёки ўрта махсус педагогик маълумотига эга эканлигини текшириш;
* аризани жойида ўрганиш бўйича маълумотларни умумлаштириш;
* кўриб чиқиш натижаси бўйича ариза берувчига тезкор хабар бериш;
* ўрганиш натижалари бўйича лойиҳани амалга ошириш мақсадга мувофиқлиги тўғрисида қарор қабул қилинган тақдирда, давлат шериги ва хусусий шерик ўртасида электрон битим ёки рад этиш тўғрисида электрон хужжат шаклида тайёрлаш ва электрон рақамли имз ёрдамида расмийлаштириш.

## Нодавлат мактабгача таълим ташкилоти ходимлари ва тарбияланувчиларининг ҳисобини юритиш

Нодавлат мактабгача таълим ташкилотининг педогогик ва ёрдамчи ходимларини шакллантириш ва улар билан меҳнат шартномаларини электрон шаклда тузиш. Шунингдек, тарбияланувчиларни маълумотларини умумлаштириш ҳамда гуруҳларни ташкил этиш.

Бунда,

* ходимларнинг ҳамда тарбияланувчиларнинг шахсий маълумотларини автоматик аниқлаш;
* ходимлар ва тарбияланувчиларнинг ота-оналари билан шартномаларни электрон шаклда расмийлаштириш;
* бошқа ташкилотларда ёки мактабгача таълим муассасаларида ходимларнинг ёки тарбияланувчиларнинг маълумотларини бир вақтнинг ўзида такрорланиб қолишини олидини олиш;
* ижтимоий кўмакка муҳтож бўлган оилалар фарзандларини автоматик аниқлаш ва уларга ота-оналар тўловининг имтиёзлари ҳажмларини белгилаш;
* боқувчисини йўқотган аёллар фарзандларини бепул ўқитиш ва бу каби тарбияланувчиларнинг рўйхатини шакллантириш имконини яратиш.

## Нодавлат мактабгача таълим ташкилоти тарбияланувчиларининг давоматини юртиши

Нодавлат мактабгача таълим ташкилоти тарбияланувчиларининг кунлик давомтини юритиш ва бу орқали тарбияланувчининг ҳисобот даврида неччи марта таълим мауссасида бўлганлиги тўғрисидаги ҳисоботларни автоматик шакллантириш имконини яратиш лозим.

Хусусан,

* тарбияланувчиларнинг давомадини (FаceID) фотосурат орқали шакллантириш;
* тарбияланувчининг таълим-тарбия жараёнида иштирок этмайтганлиги сабабларини электрон аниқлаш имконини яратиш;
* мактабгача таълим ташкилоти ва ота-оналар ўртасида маълумот алмашинувида самарали ечимларидан фойдаланиш;
* кунлик юритилган давомат асосида ойлик, чораклик ва йиллик ҳисоботларни шакллантириш ҳамда тегишли ташкилот ва идораларга электрон тақдим қилиш имконини яратиш.

## Шартномаларини электрон расмйлаштириш ҳамда моддий-техник таъминотини ҳисобини юритиш

Нодавлат мактабгача таълим ташкилотининг таъминот ва хизмат кўрсатиш шартномаларини электрон шаклда расмийлаштириш ва ташкилотнниг моддий-техник базасини ҳисобини юритиш имкониятини яратиш.

Бунда,

* Нодавлат мактабгача таълим ташкилоти ўзига бириктирилган мол-мулкни ва ажратилган маблағлар ҳисобига сотиб олинган мол-мулкнинг ҳисобини юритиш;
* Нодавлат мактабгача таълим ташкилоти фаолияти учун талаб этиладиган жихозлар ва ўқув материаллар учун буюртманомаларни электрон тайёрлаш;
* давлат томонидан мактабгача таълим ташкилотлари учун белгиланган нормативлар бўйича овқатланиш, юмшоқ инвентарь ва дори воситаларини ҳарид қилиш учун таъминотчи ва ҳизмат кўрсатувчи корхоналар ўртасида ҳужжатларни электрон шаклда расмийлаштириш;
* ишончнома, юк хати, бажарилган ишлар тўғрисидаги далолатнома ва ҳисобварақ-фактураларни электрон ҳужжат шаклда тайёрлаш ва расмийлаштириш;
* таъминот, хизмат кўрсатиш ва тўловни ўтказиш муддатларини назорат қилиш

## Нодавлат мактабгача таълим ташкилотига ажратилган маблағларни мониторингини юритиш

Тизим мактабгача таълим ташкилотларига Ўзбекистон Республикаси Давлат бюджети субсидиялари ва ва бошқа молиялаштириш манблари орқали тушган маблағларни бошқариш имконини яратиш лозим.

Бунда,

* ёлланган тарбиячи ва ёрдамчи хизматларига тўланадиган иш ҳақи маблағларини ҳисобини юритиш ва иш хаққи тўловларини амалга ошириш;
* таълим ташкилотлари учун белгиланган нормативлар бўйича овқатланиш, юмшоқ инвентарь ва дори-дармон воситалари учун ажратиладиган харажатлар ҳисобини юритиш ва тўловларни амалга ошириш;
* боқувчисини йўқотган аёллар фарзандларининг ота-оналар бадали тўловларини қоплаш мақсадида ажратилган маблағларни ҳисобини юритиш ва бошқариш;
* тарбияланувчиларниг ота-она тўловлари ҳисобидан шаклланган маблағлар ҳисобни юритиш
* қонун ҳужжатларида тақиқланмаган бошқа манбалар ҳисобидан молиялаштирилган маблағлар ни бошқариш.

\* Синов даврида ишлаб чиқилган Ахборот тизимига буюртмачи томонидан қўшимчалар киритилиши мумкин.

# Давлат органлари билан ҳамкорлик

1. **Ўзбекистон Республикаси Вазирлар Маҳкамаси ҳузуридаги Давлат персоналлаштириш маркази:**

* Шахсга доир маълумотлар базасидан фойдаланиш
* Туғилганлик ҳақидаги гувоҳнома маълумотлари

1. **Ўзбекистон Республикаси Маҳалла ва оилани қўллаб-қуватлаш вазирлиги:**

* «Аёллар дафатари»га киритилган хотин-қизлар тўғрисидаги маълумотлар.

1. **Ўзбекистон Республикаси Иқтисодиёт ва камбағалликни қисқартириш вазирлиги:**

* «Темир дафтар» га киритилган оилалар тўғрисидаги маълумотлар.

1. **Ўзбекистон Республикаси Адлия вазирлиги ҳузуридаги Давлат хизматлари агентлиги:**

Нодавлат мактабгача таълим ташкилоти томонидан юбориладиган ҳужжатлар;

* Гувоҳнома
* Давлат-хусусий шериклик битими;
* Ёнғин назорати органларининг мавжуд бинолар ва хоналарнинг ёнғин хавфсизлиги талабларига мослиги ҳақидаги хулосаси;
* Санитария-эпидемиология назоратининг мавжуд бинолар ва хоналарнинг гигиена қоидалари, нормалари ва нормативларига мослиги ҳақидаги хулосаси;
* Нодавлат мактабгача таълим ташкилотида тарбиявий-таълим фаолиятини олиб бораётган педагогика ходими олий ёки ўрта махсус педагогик маълумотига эга эканлигини тасдиқловчи ҳужжат;
* Соғлиқни сақлаш органлари билан тузилган шартнома.

1. **Ўзбекистон Республикаси Давлат солиқ қўмитаси ҳузуридаги Кадастр агентлиги:**

* Нодавлат мактабгача таълим ташкилотлари таълим фаолиятини юритиш учун аризада кўрсатилган бинова иншоотлар тўғрисидаги маълумотлар.

Ахборот тизимини ишлаб чиқиш жараёнида юзага келган эҳтиёж ва мавжуд имкониятлардан келиб чиққан ҳолда

# Тизимга қўйиладиган талаблар

Ишлаб чиқиладиган ахборот тизими:

* техник топшириқда кўзда тутилган барча вазифаларни бажариши;
* буюртмачининг эҳтиёжларига кўра тизимга киритиладиган кичик ўзгаришларга тез ва осон мослашувчан бўлиши, шу билан тизимни сақлаш ва техник қўллаб-қувватлаш харажатларининг камайишига ҳам эришилиши;
* келажакда тизимнинг функционал имкониятлари кўпайтирилиб, тизим такомиллаштириб борилиши мумкинлиги кўзда тутилган бўлиши;
* умумий маълумотлар базаси билан ишлайдиган бир қанча алоҳида модуллар шаклида яратилиб, ҳар бир модулни алоҳида такомиллаштириш ёки қўшимча модуллар қўшиш имконияти кўзда тутилган бўлиши;
* келажакда бошқа ахборот тизимлари билан интеграция қилиниши мумкинлиги кўзда тутилган бўлиши;
* техник воситалар ва малакали техник хизмат кўрсатишни оптимал даражада талаб қилиши;
* фойдаланувчилар учун қулай интерфейсга эга бўлиши ва оммабоп дастурий воситалар интерфейсларига ўхшаш бўлиши;
* маълумотларнинг ишончли сақланишини таъминлаши;
* маълумотларнинг қулай ва тушунарли кўринишларда акс эттирилишини таъминлаши лозим.

Ахборот тизими учун керакли маълумотнома ва классификаторлар «Электрон ҳукуматнинг маълумотномалар ва классификаторлар регистри» ахборот тизимида юритилади. Бунда давлат бошқаруви органлари ҳамда маҳаллий ижро этувчи ҳокимият органлари ўзларининг ахборот тизимларида ва ахборот ресурсларида «Электрон ҳукуматнинг маълумотнома ва классификаторлар регистри» ахборот тизимида жойлаштирилган маълумотнома ва классификаторларидан фойдаланишлари шарт.

Ахборот тизимидан фойдаланувчилар идоралараро электрон ҳамкорлик доирасида жўнатиладиган ва қабул қилинадиган ҳужжат ва маълумотларнинг белгиланган тартибда сақлаши ва ҳимоясини таъминлаши шарт.

Идоралараро электрон ҳамкорлик орқали маълум бўлган маълумотларни, жисмоний шахснинг шахсий ҳаёти, юридик шахснинг фаолиятига доир маълумотларни, уларнинг ёзма розилигисиз, шунингдек, қонун ҳимоясидаги бошқа сир ва маълумотларни ошкор этишга йўл қўймаслиги лозим.

# Танловда иштирок этувчи корхоналарга қўйиладиган талаблар

1. Мазкур лойиҳага турдош тизимларни ишлаб чиқиш бўйича камида 5 йиллик амалий тажрибаги эга бўлиши.
2. Давлат ва хўжалик бошқаруви органлари билан ишлаш тажрибаси эга бўлиши, лойиҳанинг номи ва ишнинг сифатли бажарилганини тасдиқлаши мумкин бўлган масъул мансабдор шахс тўғрисида маълумот тақдим қилиши.
3. Давлат ва хўжалик бошқаруви органларининг ахборот тизимлари билан интеграция қилиш тажрибасига эга бўлиши, шу жумладан, Технологик йўриқномаларни мустақил ишлаб чиқа олиши.
4. Техник талаблар асосида тизимнинг Техник топшириқномасини ва ахборот тизимининг дастлабки ишчи нусхасини (MVP) 2022 йил   
   1 февралгача ишлаб чиқиши фойдаланишга топшириши, тизимнинг барқарор ишлашини ва доимий такомиллаштириб борилиши таъминлаши лозим.